text: মজিবর রহমান তালুকদার (মৃত্যুঃ ৩০ আগস্ট ২০০১) বাংলাদেশের বরগুনা জেলার রাজনীতিবিদ ও মুক্তিযুদ্ধের সংগঠক যিনি তৎকালীন বরগুনা-৩ আসনের সংসদ সদস্য ছিলেন।
  
  প্রাথমিক জীবন 
  মজিবর রহমান তালুকদার বরগুনা জেলায় জন্মগ্রহণ করেন। তিনি কলকাতার ইসলামিয়া কলেজে অধ্যয়ন করেন।
  
  রাজনৈতিক জীবন 
  মজিবর রহমান তালুকদার মুক্তিযুদ্ধের সংগঠক ও টুয়াখালী জেলা আওয়ামী লীগের সভাপতি ছিলেন। ১৯৭০ সালের নির্বাচনে আওয়ামী লীগের প্রার্থী হিসেবে তিনি প্রাদেশিক পরিষদের সদস্য নির্বাচিত হন। তিনি ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন বরগুনা-৩ আসন থেকে সংসদ সদস্য নির্বাচিত হন।
  
  সপ্তম জাতীয় সংসদে তিনি ভূমি মন্ত্রণালয় সম্পর্কিত স্থায়ী কমিটির সভাপতি হিসেবে দায়িত্ব পালন করেছিলেন।
  
  মৃত্যু 
  মজিবর রহমান তালুকদার ৩০ আগস্ট ২০০১ সালে মৃত্যুবরণ করেন।
  
  তথ্যসূত্র 
  
  বিষয়শ্রেণী:মৃত ব্যক্তি
  বিষয়শ্রেণী:জন্মের বছর অনুপস্থিত
  বিষয়শ্রেণী:২০০১-এ মৃত্যু
  বিষয়শ্রেণী:বরগুনা জেলার রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:মৌলানা আজাদ কলেজের প্রাক্তন শিক্ষার্থী
  বিষয়শ্রেণী:সপ্তম জাতীয় সংসদ সদস্য
  বিষয়শ্রেণী:পঞ্চম জাতীয় সংসদ সদস্য
title: মজিবর রহমান তালুকদার